CELEX: 62009CN0111
Language: et
Date: 2009-03-23 00:00:00
Title: Kohtuasi C-111/09: Eelotsusetaotlus, mille esitas Okresní Soud v Cheb (Tšehhi Vabariik) 23. märtsil 2009 — Česká podnikatelská pojišt’ovna, a.s., Vienna Insurance Group versus Michal Bílas

20.6.2009   
            
            
               ET
            
            
               Euroopa Liidu Teataja
            
            
               C 141/25
            
         Eelotsusetaotlus, mille esitas Okresní Soud v Cheb (Tšehhi Vabariik) 23. märtsil 2009 — Česká podnikatelská pojišt’ovna, a.s., Vienna Insurance Group versus Michal Bílas
   (Kohtuasi C-111/09)
   2009/C 141/45
   Kohtumenetluse keel: tšehhi
   
      Eelotsusetaotluse esitanud kohus
   
   Okresní Soud v Cheb
   
      Põhikohtuasja pooled
   
   
      Hageja: Česká podnikatelská pojišt’ovna, a.s., Vienna Insurance Group
   
      Kostja: Michal Bílas
   
      Eelotsuse küsimused
   
   
               1.
            
            
               Kas nõukogu 22. detsembri 2000. aasta määruse (EÜ) nr 44/2001, kohtualluvuse ja kohtuotsuste täitmise kohta tsiviil- ja kaubandusasjades (1) artiklit 26 tuleb tõlgendada nii, et selle kohaselt ei ole kohtul lubatud oma rahvusvahelist pädevust kontrollida, kui kostja osaleb menetluses, isegi kui kohtuasja suhtes kehtivad määruse 3. jao kohaselt kohustusliku kohtualluvuse eeskirjad ja hagi on esitatud nende eeskirjade vastaselt?
            
         
               2.
            
            
               Kas vastaval kohtul tekib tulenevalt asjaolust, et kostja osaleb kohtumenetluses, rahvusvaheline pädevus määruse artikli 24 tähenduses isegi juhul, kui menetluse suhtes kehtiks muidu kohustuslik kohtualluvus vastavalt määruse 3. jaole ja hagi on esitatud nende eeskirjade vastaselt?
            
         
               3.
            
            
               Kui vastus teisele küsimusele on eitav, kas siis asjaolu, et kostja osaleb kohtumenetluses kohtus, kes muidu ei oleks määruse kohaselt kindlustusasjas pädev, tuleks pidada kohtualluvuse kokkuleppeks määruse artikli 13 lõike 1 tähenduses?
            
         
      (1)  EÜT L 12, 16.1.2001, lk 1; ELT eriväljaanne 19/04, lk 42.